recursal/SuperWikiNEXT-32B huggingface dataset:
সেনেগালের থিয়াসের কাছে কাউপিয়া বিক্রেতারা।
সেনেগাল খরা-প্রবণ সাহেল অঞ্চলের মধ্যে থাকা সত্ত্বেও কৃষি সেনেগালের অর্থনীতির অন্যতম প্রধান অংশ। যেহেতু মাত্র ৫% জমিতে সেচ দেওয়া হয়,[] তাই সেনেগাল বৃষ্টিনির্ভর কৃষির উপর নির্ভর করে চলেছে। কৃষি কর্মশক্তির প্রায় ৭৫% অধিকৃত করে আছে। তুলনামূলকভাবে ব্যাপক বৈচিত্র্যময় কৃষি উৎপাদন থাকা সত্ত্বেও অধিকাংশ কৃষক জীবিকা নির্বাহের প্রয়োজনে শস্য উৎপাদন করে। বাজরা, চাল, ভুট্টা এবং জোরা হল সেনেগালে উৎপন্ন প্রাথমিক খাদ্য শস্য। খরা এবং পঙ্গপাল, পাখি, ফলের মাছি এবং সাদা মাছির মতো কীটপতঙ্গ উৎপাদনের জন্য হুমকির বিষয়। অধিকন্তু, সেনেগালে জলবায়ু পরিবর্তনের প্রভাবগুলি চরম আবহাওয়া যেমন খরা, সেইসাথে তাপমাত্রা বৃদ্ধির কারণে কৃষি অর্থনীতিকে মারাত্মকভাবে ক্ষতি করবে বলে আশা করা হচ্ছে।

সেনেগাল বিশেষ করে চালের জন্য নেট খাদ্য আমদানিকারক, যা প্রায় ৭৫% খাদ্যশস্য আমদানি করে। চিনাবাদাম, আখ ও তুলা হল গুরুত্বপূর্ণ অর্থকরী ফসল এবং স্থানীয় ও রপ্তানি বাজারের জন্য বিভিন্ন ধরনের ফল ও সবজি চাষ করা হয়। ২০০৬ সালে গাম আরবি রপ্তানিমূল্য ২৮০ মিলিয়ন মার্কিন ডলারে উন্নীত হয়েছে, যা এটিকে শীর্ষস্থানীয় কৃষি রপ্তানিতে পরিণত করেছে। সবুজ মটরশুটি, শিল্প টমেটো, চেরি টমেটো, তরমুজ এবং আম সেনেগালের প্রধান উদ্ভিজ্জ অর্থকরী ফসল। গাম্বিয়া দ্বারা সেনেগালের বাকি অংশ ক্যাসামান্স অঞ্চল থেকে বিচ্ছিন্ন, যা একটি গুরুত্বপূর্ণ কৃষি উৎপাদনকারী এলাকা, কিন্তু অবকাঠামো বা পরিবহন সংযোগ ছাড়াই এর সক্ষমতা বাড়াতে হবে।

কারিগর মাছ ধরার আধুনিকীকরণের অভাব সত্ত্বেও মাছ ধরার খাতটি সেনেগালের প্রধান অর্থনৈতিক সম্পদ এবং প্রধান বৈদেশিক মুদ্রা উপার্জনকারী। প্রাণিসম্পদ ও পোল্ট্রি খাত তুলনামূলকভাবে অনুন্নত তবে আধুনিকায়ন, উন্নয়ন ও বৃদ্ধির সম্ভাবনা রয়েছে। সেনেগাল এর অধিকাংশ দুধ এবং দুগ্ধজাত পণ্য আমদানি করে। কম ফলন এবং সীমিত বিনিয়োগের কারণে খাতটি বাধাগ্রস্ত হয়। প্রাণিকুল ও বনজ দ্রব্যের সম্ভাব্য উৎপাদন উচ্চ ও বহুমুখী এবং সুসংগঠিত হলে গ্রামীণ এলাকার দরিদ্র কৃষকদের উপকার হতে পারে। যদিও কৃষি খাত ২০০৪ সালে পঙ্গপালের আক্রমণে ক্ষতিগ্রস্ত হয়েছিল, এটির কারণে ক্ষতিগ্রস্ত হওয়া অবস্থা কাটিয়ে উঠেছিল এবং ২০০৬ সালে মোট কৃষি উৎপাদন ৬.১% এবং ২০০৭ সালে ৫.১% বৃদ্ধি পাবে বলে আশা করা হয়েছিল।

তথ্যসূত্র
---------

1. 1 2 3  Ndiaye, Mbalo. "Senegal agricultural situation country report"  ওয়েব্যাক মেশিনে আর্কাইভকৃত ১৮ অক্টোবর ২০১২ তারিখে. U.S. Foreign Agricultural Service (January 17, 2007).  *এই উৎস থেকে এই নিবন্ধে লেখা অন্তর্ভুক্ত করা হয়েছে, যা পাবলিক ডোমেইনে রয়েছে।*
2. ↑  "Senegal factsheet: Climate information and agricultural planning"। *2016report.futureclimateafrica.org* (ইংরেজি ভাষায়)। ২০২০-০৮-০৭ তারিখে মূল থেকে আর্কাইভ করা। সংগ্রহের তারিখ ২০২০-০৪-২২।
**ক্লদ ব্যারোস জেনিংস** (ইংরেজি: Claude Jennings; জন্ম: ৫ জুন, ১৮৮৪ - মৃত্যু: ২০ জুন, ১৯৫০) মেলবোর্নের সেন্ট কিল্ডায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯১২ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ড বুলস ও সাউথ অস্ট্রেলিয়া দলের প্রতিনিধিত্ব করেছেন **ক্লদ জেনিংস**। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন।

ঘরোয়া ক্রিকেট
--------------

ক্লদ জেনিংস ডানহাতি উদ্বোধনী ব্যাটসম্যান হিসেবে খেলার জগতে প্রবেশ করলেও মাঝে-মধ্যেই দলের প্রয়োজনে উইকেট-রক্ষণে এগিয়ে আসতেন। অস্ট্রেলীয় ঘরোয়া ক্রিকেটে মাত্র একটি সেঞ্চুরির সন্ধান পেয়েছিলেন। প্রথম-শ্রেণীর খেলাগুলোয় তার ব্যাটিং গড় ২০-এরও কম ছিল।

টেস্ট ক্রিকেট
-------------

১৯১২ সালে ইংল্যান্ডে ত্রি-দেশীয় প্রতিযোগিতায় আকস্মিকভাবে ক্লদ জেনিংসের অন্তর্ভূক্তি ঘটে। দল নির্বাচকমণ্ডলীর সাথে তখন ক্লেম হিল, ভিক্টর ট্রাম্পারসহ ছয়জন শীর্ষস্থানীয় খেলোয়াড় আর্থিক সংঘাতে জড়িয়ে পড়েছিলেন।

ঐ সফরে ছয়টি টেস্টের সবকটিতে অংশ নিয়েছিলেন। তিনটি ছিল স্বাগতিক ইংল্যান্ডের বিপক্ষে ও বাদ-বাকী তিনটি দক্ষিণ আফ্রিকার বিপক্ষে। আট ইনিংসে অংশ নিয়ে দুইটিতে অপরাজিত ছিলেন। সর্বমোট ১০৭ রান তুলেন তিনি। তন্মধ্যে, ম্যানচেস্টারের ওল্ড ট্রাফোর্ডে দক্ষিণ আফ্রিকার বিপক্ষে নিজস্ব প্রথম টেস্টে ব্যক্তিগত সর্বোচ্চ ৩২ রান তুলেছিলেন। তবে, টেস্টগুলোয় তিনি উইকেট-রক্ষণের দায়িত্ব পালন করেননি। পূর্ণাঙ্গ সফরে ১০৩৭ রান তুলতে সমর্থ হয়েছিলেন। ব্যক্তিগত সর্বোচ্চ করেন ৮২ রান।

ব্যক্তিগত জীবন
--------------

১৯১২ সালের ইংল্যান্ড সফর থেকে চলে আসার পর প্রথম-শ্রেণীর ক্রিকেট থেকে অবসর গ্রহণ করেন ও ব্যবসায় প্রশাসনে জড়িতে হন। দক্ষিণ অস্ট্রেলিয়ায় ব্রিটিশ বাণিজ্য প্রতিনিধি ও অ্যাডিলেড চেম্বার অব কমার্সের সচিব হিসেবে নিযুক্তি পান।

২০ জুন, ১৯৫০ তারিখে দক্ষিণ অস্ট্রেলিয়ার অ্যাডিলেডে ৬৬ বছর বয়সে ক্লদ জেনিংসের দেহাবসান ঘটে।

তথ্যসূত্র
---------

1. ↑  "Australia – Test Batting Averages"। ESPNCricinfo। সংগ্রহের তারিখ ১৫ ডিসেম্বর ২০১৮।

আরও দেখুন
---------

* জন ম্যাকলারিন
* ১৯১২ ত্রি-দেশীয় প্রতিযোগিতা
* নিউ সাউথ ওয়েলস ক্রিকেট দল
* অস্ট্রেলীয় টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে ক্লদ জেনিংস উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ক্লদ জেনিংস  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
অস্ট্রেলিয়া দল – ১৯১২ অ্যাশেজ সিরিজ |
| --- |
| 
* গ্রিগরি (অঃ)
* বার্ডসলি
* কারকিক (†)
* এমরি
* হ্যাজলিট
* জেনিংস
* কেলেওয়ে
* ম্যাককার্টনি
* ম্যাথুজ
* মেন
* মিনেট
* স্মিথ
* হুইটি

 |
| 
* *ম্যাকলারিন*
* *ওয়েবস্টার*

 |
| *বাঁকা হরফে* চিহ্নিত খেলোয়াড়েরা দলের সদস্য হিসেবে থাকলেও কোন খেলায় অংশগ্রহণ করেননি। |
গুয়াশ পদ্ধতিতে আঁকা মণিপুরী নাচগুয়াশ পদ্ধতিতে আঁকা মণিপুরী নাচ
জলরঙের এক পরিবর্তিত রূপ, যাতে রঙের মধ্যে, চকের গুঁড়ো জাতীয় অস্বচ্ছ জিনিস মেশাবার ফলে জলরঙের সূক্ষ্ম রঙ্গককণিকা-জনিত স্বচ্ছতার পরিবর্তে অনচ্ছ পুরু রং হয়। ফলে জলরঙ দিয়েও তেলরঙের মত "ফিনিশিং" কাজ সহজে হয়।
অতীতে চকের গুঁড়োর বদলে ডিমের কুসুম মেশানো হত এবং পদ্ধতিটির নাম ছিল টেম্পেরা(en:tempera), এখন বাজারের তৈরি গুয়াশ যেমন "পোস্টার কালার" তার স্থান নিয়েছে।

জলরঙের সঙ্গে পদ্ধতিগত পার্থক্য
------------------------------

* জলরঙের স্বচ্ছতার জন্য গাঢ় রঙকে হাল্কা রঙ দিয়ে ঢাকা সম্ভব নয়- এজন্য সবথেকে হাল্কা রঙ দিয়ে শুরুকরে ক্রমান্বয়ে গাঢ়তর রঙের প্রলেপ দেওয়া হয়।গুয়াশ বা টেম্পেরার অস্বচ্ছতার সুবিধে হল বিভিন্ন রঙ যে কোন ক্রমপর্যায়ে লাগানো যায়।
* জলরঙে কাগজের সাদা রঙ একবার ঢেকে ফেললে তা ধুয়ে কিছু হাল্কা করা গেলেও একবার করা ভুল পুরো নিষ্কলুষ করা অসম্ভব। গুয়াশ বা টেম্পেরায় তা সহজেই করা যায়।
* জলরঙ শুকালেও ঔজ্জ্বল্য অনেকটাই বজায় থাকে, কিন্তু গুয়াশ শুকালেও ঔজ্জ্বল্য অনেকটাই কমে যায়।

তেলরঙের সঙ্গে তুলনা
-------------------

তেলরঙের অধিকাংশ পদ্ধতিগত সুবিধা গুয়াশ পদ্ধতিতে আছে। তদুপরি জলরঙের দুই গুণ- তেলরঙের মত শুকাতে দেরি লাগে না এবং সরঞ্জাম (যেমন ক্যানভাসের বদলে কাগজ) দামে সস্তা-গুয়াশ পদ্ধতিতেও আছে। অর্থাৎ জল ও তেল রঙের দ্বয়ী সুবিধা এই পদ্ধতিতে বিদ্যমান।

প্রবেশদ্বার: চিত্রকর্ম
আবদুর রহিম (পণ্ডিত) নিবন্ধের সাথে বিভ্রান্ত হবেন না।
একই নামে অন্যান্য ব্যক্তিবর্গের জন্য আব্দুর রহিম (দ্ব্যর্থতা নিরসন) দেখুন।

**মাওলানা আবদুর রহিম** (১৮৮২ - ১৭ জানুয়ারি ১৯৭৮) বাংলাদেশের ফেনী জেলার একজন ইসলামি পণ্ডিত, গবেষক ও শিক্ষাবিদ ছিলেন। তিনি স্থানীয়ভাবে বড় হুজুর নামে পরিচিত ছিলেন, তিনি ফেনীর উল্লেখযোগ্য আলিয়া মাদ্রাসা হাজিপুর সিনিয়র ফাজিল মাদ্রাসা প্রতিষ্ঠা করেছেন। তিনি স্বাধীনতা পুরস্কার বিজয়ী আনজুমান-ই-মুফিদুল ইসলামের সক্রিয় কর্মী ছিলেন।

শিক্ষাজীবন
----------

আব্দুর রহিম ভোলা জেলার দৌলতখান উপজেলার দৌলতখান উপশহরে জন্মগ্রহণ করেন। তিনি নিজ গ্রামের মাদ্রাসায় প্রাথমিক ইসলামি শিক্ষা গ্রহণ করেন, এবং উচ্চ শিক্ষার জন্য কলকাতা আলিয়া মাদ্রাসায় গমন করেন এবং সেখান থেকে টাইটেল পাশ করেন। এছাড়াও তিনি বিভিন্ন আলেমদের সান্নিধ্যে থেকে জ্ঞান অর্জন করেছেন। তিনি কুরআন-হাদিস, আল-ফিকহ, বালাগাত-মানতিক, আরবি ব্যকরনের উপর সুস্পষ্ট দক্ষতা অর্জন করেছিলেন। তিনি স্থানীয় আলেমদের নিকট ওয়াজ চর্চা শিখেছিলেন।

কর্মজীবন
--------

তিনি কলকাতা আলিয়া মাদ্রাসা থেকে পড়াশোনা শেষ করে গ্রামে এসে সারাজীবন ইসলাম প্রচারের কাজে ব্যয় করেছেন, এবং এই কাজে উল্লেখযোগ্য ভূমিকা রেখেছেন। তিনি দুই বাংলার বিভিন্ন স্থানে ওয়াজ করেছেন। এবং তিনি আমৃত্যু হাজিপুর সিনিয়র ফাজিল মাদ্রাসায় শিক্ষকতা করেছেন, এবং এই মাদ্রাসার প্রধান পৃষ্ঠপোষক ছিলেন। তার উদ্যোগের জন্য তিনি সর্বজনীন প্রিয় ব্যক্তিত্ব ছিলেন।

উত্তরাধিকার
-----------

তার মৃত্যু বার্ষিকীতে হাজিপুর সিনিয়র ফাজিল মাদ্রাসা ও হাজিপুর ফাউন্ডেশন প্রতিবছর বার্ষিক জালসা ও দোয়া মাহফিলের আয়োজন করে থাকে।

তথ্যসূত্র
---------

1. ↑  দিগন্ত, Daily Nayadiganta-নয়া। "মৃত্যুবার্ষিকী"। *Daily Nayadiganta*। সংগ্রহের তারিখ ২০২২-০৫-১২।
2. ↑  *(বাংলা ভলিউম ১৪, পৃ: ৩১২)*। বাংলাপিডিয়া।
3. 1 2  "আবদুর রহিম"। *Jugantor* (ইংরেজি ভাষায়)। সংগ্রহের তারিখ ২০২২-০৫-১৩।
4. ↑  "মৃতু্যবার্ষিকী"। *jjdin*। সংগ্রহের তারিখ ২০২২-০৫-১৩।
5. 1 2  "হাজিপুর সিনিয়র ফাজিল মাদ্রাসা - বাংলাপিডিয়া"। *bn.banglapedia.org*। সংগ্রহের তারিখ ২০২২-০৫-১২।
6. ↑  "44th death anniversary of Maulana Abdur Rahim"। *The Business Standard* (ইংরেজি ভাষায়)। ২০২২-০১-১৬। সংগ্রহের তারিখ ২০২২-০৫-১৩।
**গুয়াহাটি আন্তর্জাতিক চলচ্চিত্র উৎসব** আসামের গুয়াহাটিতে অনুষ্ঠিত হওয়া চলচ্চিত্র উৎসব। এই উৎসব রাজ্য সরকারের অধীনস্থ জ্যোতি চিত্রবন (ফিল্ম স্টুডিও) এবং ড° ভূপেন হাজারিকা আঞ্চলিক সরকারী চলচ্চিত্র এবং টেলিভিশন প্রতিষ্ঠান-এর যৌথ সহযোগিতায় অনুষ্ঠিত করা হয়েছে। প্রথম গুয়াহাটি চলচ্চিত্র উৎসব ২০১৭ সাল ২৮ অক্টোবর তারিখে আসামের মাননীয় মুখ্যমন্ত্রী শ্রী সর্বানন্দ সোনোয়াল নিজে উদ্বোধন করেছিলেন। আসাম সরকার-এর পৃষ্ঠপোষকতায় অনুষ্ঠিত এই উৎসবের শুরু ২০১৬ সাল শ্রেষ্ঠ বিদেশী ভাষার ছবির অস্কার পুরস্কার বিজয়ী অশ্বগর ফারহাদি নির্দেশিত ছবি *দা সেলসম্যান* প্রদর্শনের মাধ্যমে হয়েছিল।

প্রথম গুয়াহাটি আন্তর্জাতিক চলচ্চিত্র উৎসব
------------------------------------------

প্রথম গুয়াহাটি আন্তর্জাতিক চলচ্চিত্র উৎসব ২০১৭ সাল ২৮ অক্টোবর থেকে ২ নভেম্বর শ্রীমন্ত শংকরদেব কলাক্ষেত্র এবং ড° ভূপেন হাজারিকা আঞ্চলিক সরকারী চলচ্চিত্র এবং টেলিভিশন প্রতিষ্ঠান অনুষ্ঠিত হয়েছিল। মুখ্যমন্ত্রী সর্বানন্দ সোনোয়াল এই উৎসব উদ্বোধন করেছিলেন। এই উৎসবের উদ্বোধনী ছবি ছিল অস্কার বিজয়ী ইরাণী ছবি "দা সেলসম্যান"।

প্রদর্শিত ছবি
-------------

এই উৎসবে ৩২টি দেশের ৭৮টি ছায়াছবি প্রদর্শিত হয়। এখানে সর্বাধিক ৬টি ইরানী এবং ৫টি তুর্কী ছবি প্রদর্শিত হয়। এখানে সুইজারল্যান্ড, জার্মানী, স্পেন, আর্জেন্টিনা, পোল্যান্ড, ক্রোয়েশিয়া, সার্বিয়া, শ্লোভেনিয়া, লেটিভিয়া, জাপান, বেলজিয়াম, আয়ারল্যান্ড, চেক গণতন্ত্র, বুলগেরিয়া, ইজরাইল, গ্রীস, অষ্ট্রিয়া, রাশিয়া, ফিলিপাইন, আফগানিস্তান, পেরু, রোমানিয়া, ডেনমার্ক, সাইপ্রাস, ইস্টনীয়া এবং মার্কিন যুক্তরাষ্ট্রের ছায়াছবি প্রদর্শন করা হয়েছিল।

### বিভাগ

এই উৎসবে সর্বমোট ৬ টা বিভাগ ছিল। সেগুলি হল: আন্তর্জাতিক চলচ্চিত্র, ভারতীয় প্যানোরামা, রেট্রোস্পেকটিভ, উত্তর-পূর্বাঞ্চলের চলচ্চিত্র, অসমীয়া চলচ্চিত্র এবং সম্মানীয় উল্লেখ। এখানে জাহ্নু বরুয়ার সাগরলৈ বহু দূর, অজেয়, হালধীয়া চরা বাওধান খায় এবং কণিকার রামধেনু প্রদর্শন করা হয়েছিল। সাথে ভূপেন হাজারিকার "শকুন্তলা", আব্দুল মজিদের "চামেলি মেমচাহাব" এবং ভবেন্দ্রনাথ শইকীয়া "সন্ধ্যারাগ" প্রদর্শিত হয়।

### পুরস্কার

প্রথম গুয়াহাটি আন্তর্জাতিক চলচ্চিত্র উৎসবে কেবল অসমীয়া চলচ্চিত্র বিভাগে পুরস্কার প্রদান করা হয়। এখানে শংকর বরুয়া পরিচালিত "খাণ্ডবদাহ" শ্রেষ্ঠ অসমীয়া ছবি এবং রীমা দাসের "অন্তর্দৃষ্টি" দ্বিতীয় শ্রেষ্ঠ অসমীয়া ছবির সম্মান লাভ করে। সাথে জয়চেং জয় দহোটীয়ার "হান্দুক" জুরীর বিশেষ পুরস্কার লাভ করে।

তথ্যসূত্র
---------

1. ↑  "Guwahati to host first international film festival from October 28"। ৮ মার্চ ২০২২ তারিখে মূল থেকে আর্কাইভ করা। সংগ্রহের তারিখ ১ মে ২০২০।
2. ↑  "Films & schedule of the 1st Guwahati International Film Festival - The News Mill"। ২৬ অক্টোবর ২০১৭।
3. ↑  "Guwahati film festival: International filmmakers to be star attraction - Times of India"।
শাইখ সিরাজ
**মাটি ও মানুষ** (প্রথমে নাম ছিল *আমার দেশ*) বাংলাদেশ টেলিভিশনে ১৯৭৮ সালে দেওয়ান সিরাজের উপস্থাপনা এর কার্যক্রম শুরু করা হয়। একটি কৃষি বিষয়ক অনুষ্ঠান। ১৯৮০-এর দশক থেকে ৯০ দশকের মাঝামাঝি সময়ে এই কার্যক্রম প্রচারিত করা হয়েছে।

ইতিহাস
------

শুরুর দিকে অনুষ্ঠানটি যৌথভাবে রেজাউল করিম সিদ্দিক এবং শাইখ সিরাজ উপস্থাপনা করতেন। রেজাউল করিম সিদ্দিকী ১৯৮৩ সালের জানুয়ারি মাসে এই অনুষ্ঠানে জড়িত হন। ১৯৮৫ সালে, অনুষ্ঠানের শিরোনাম **আমার দেশ** থেকে **মাটি ও মানুষ**-এ পরিবর্তিত হয়। সেই সময়ে, প্রযোজক আলিমুজ্জামান, এই অনুষ্ঠানে আরেকজন উপস্থাপক হিসাবে শাইখ সিরাজকে নেন। ১৯৯৬ সালে শাইখ সিরাজ অনুষ্ঠান ছেড়ে চলে যান। তখন রেজাউল করিম সিদ্দিকের সাথে সহউপস্থাপক হিসেবে দেওয়ান সিরাজকে নেয়া হয়।

কার্যক্রম
---------

এর মাধ্যমে আধুনিক কৃষি, কৃষির বিভিন্ন সম্ভাবনা, নতুন প্রযুক্তি, হাঁস মুরগির খামার, মৎস খামার, প্রভৃতি বিষয়ে সাধারণ কৃষককে উদ্বুদ্ধ করে এবং প্রচুর নতুন খামার বিষয়ক কর্মসংস্থানের সৃষ্ঠি করে।

বন্ধ হওয়া
----------

এটি পরবর্তিতে বন্ধ হয়ে যায় এবং দীর্ঘ সময় পর আবার শাইখ সিরাজ কর্তৃক হৃদয়ে মাটি ও মানুষ নামে চ্যানেল আই নামক বেসরকারি চ্যানেলের মাধ্যমে পূনরায় সম্প্রচার শুরু হয়।

আরও দেখুন
---------

* হৃদয়ে মাটি ও মানুষ

তথ্যসূত্র
---------
**স্বীকারোক্তি** (Confession) হল যে কোনো সময় দেওয়া এমন একধরনের স্বীকৃতি (Admission) বা বক্তব্য যার মাধ্যমে অভিযুক্ত ব্যক্তি নিজের অপরাধ কবুল করে। ভারতীয় সাক্ষ্য আইনে (Indian Evidence Act - 1872) স্বীকারোক্তির সংজ্ঞা না দেওয়া থাকলেও ব্যাখ্যা দেওয়া আছে।

এই আইন (ধারা নং ২৪ - ৩০) অনুযায়ী স্বীকারোক্তি ফৌজদারী মামলায় একটি অতি গুরুত্বপূর্ণ ও সংবেদনশীল বিষয়রূপে চিহ্নিত।

প্রকারভেদ
---------

১) ফৌজদারী আদালত বা ম্যাজিস্ট্রেটের সম্মুখে দেওয়া স্বীকারোক্তি (Judicial confession)

২) ম্যাজিস্ট্রেট বা আদালতের সম্মুখে ছাড়া অন্য কোথাও দেওয়া স্বীকারোক্তি ( Extra judicial confession)

প্রাসঙ্গিক ধারাসমূহ
-------------------

সাক্ষ্য আইনের ২৪ নং ধারা : প্রলোভন, হুমকি, প্রতিশ্রুতি দিয়ে আদায় করা স্বীকারোক্তি আদালতের কাছে অপ্রাসঙ্গিক হবে যদি আদালত মনে করেন তা দ্বারা স্বীকারকারী ব্যক্তি কোনো সুবিধা পাবে বা খারাপ কিছু এড়াতে পারবে।

সাক্ষ্য আইনের ২৫ নং ধারা : পুলিশের কাছে প্রদেয় স্বীকারোক্তি অভিযুক্তের বিরুদ্ধে প্রমাণ হিসেবে আনা যাবেনা।

সাক্ষ্য আইনের ২৬ নং ধারা : পুলিশের হেফাজতে থাকা ব্যক্তির স্বীকারোক্তি প্রমাণ হিসেবে আনা যাবেনা, যদিনা তা একজন ম্যাজিস্ট্রেটের সাক্ষাতে দেওয়া হয়

সাক্ষ্য আইনের ২৭ নং ধারা : পুলিশের কাছে অভিযুক্ত ব্যক্তির স্বীকারোক্তি থেকে পাওয়া সংবাদের পরিমানস্বরূপ যে তথ্য আবিষ্কৃত হয় তার সাথে স্বীকারোক্তির সম্পর্ক প্রমাণ করা যাবে।

সাক্ষ্য আইনের ২৮ নং ধারা : প্রলোভন, হুমকি প্রতিশ্রুতি ইত্যাদি দেওয়ার ফলে মনে তার যে প্রভাব পড়ে, সেটা দূর হয়ে যাওয়ার পরে প্রাপ্ত স্বীকারোক্তি প্রাসঙ্গিক হয়।

সাক্ষ্য আইনের ২৯ নং ধারা : অন্যথায় প্রাসঙ্গিক স্বীকারোক্তি গোপন রাখার প্রতিশ্রুতি ইত্যাদির কারণে অপ্রাসঙ্গিক হবেনা।

সাক্ষ্য আইনের ৩০ নং ধারা : প্রমাণিত স্বীকারোক্তি, যা স্বীকারকারী ও একই অপরাধে অভিযুক্ত বিচারাধীন অভিযুক্তকে প্রভাবিত করে তখন তা আদালতের বিবেচনায় আসতে পারে।

তথ্যসূত্র
---------

1. ↑  Shraddha7 (11 July 2013)। "Confession under Indian Evidence Act"। ১৯ মার্চ ২০১৭ তারিখে মূল থেকে আর্কাইভ করা। সংগ্রহের তারিখ 23.01.17।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
2. ↑  "Critical analysis on Confession"। Legal Service India। সংগ্রহের তারিখ 23.01.17।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
**স্বেচ্ছামৃত্যু** (সংস্কৃত: स्वेच्छामृत्यु; স্ব-ইচ্ছামৃত্যু) বা **ইচ্চামৃত্যু** হলো হিন্দুধর্মের সংস্কৃত প্রত্যয়, যার অর্থ মৃত্যু। হিন্দু পৌরাণিক কাহিনীতে, অনেক প্রাণী তাদের কাজের জন্য পুরস্কার হিসাবে স্বেচ্ছামৃত্যুর আশীর্বাদ লাভ করে, তাদের মৃত্যুর সময় ও পদ্ধতি বেছে নিতে দেয়।

ইতিহাস
------

মহাভারতে, রাজা শান্তনু তার পুত্র ভীষ্মকে তার নিঃস্বার্থতার জন্য স্বেচ্ছামৃত্যুর বর দিয়েছিলেন, তাকে তার নিজের মৃত্যুর সময় ও পদ্ধতি বেছে নেওয়ার অনুমতি দিয়েছিলেন বলে উল্লেখ করা হয়েছে।

ইন্দ্র তার বজ্রের আক্রমণ থেকে বেঁচে থাকার পর দেবতার স্থিতিস্থাপকতার স্বীকৃতি হিসেবে হনুমান স্বেচ্ছামৃত্যু প্রদান করেছিলেন বলে কথিত আছে।

স্বাধিষ্ঠান চক্র হল তত্ত্ব আপদের আবাস; এই চক্রের জাগরণে মৃত্যুকে জয় করা যায়। ছাব্বিশটি সিদ্ধির মধ্যে একটি হিসেবে যা কুণ্ডলিনী যোগের অংশ, ইচ্ছামৃত্যু সিদ্ধি যোগীকে ইচ্ছামতো মৃত্যুর ক্ষমতা দেয়। অরবিন্দের মতে, অখণ্ড যোগের সাধকের লক্ষ্য হল সমস্ত অসুস্থতার আক্রমণ থেকে সম্পূর্ণ মুক্তি এবং ইচ্ছামতো জীবনকে দীর্ঘায়িত করার শক্তি - ইচ্ছামৃত্যু।

তথ্যসূত্র
---------

1. ↑  *Mahabharata*। Motilal Banarsidass। ২০০০। পৃষ্ঠা 21,355। আইএসবিএন 9788120817197। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Shivalik Prakashan, Delhi। *Moral Values Indian Perspective Vol. 1 By Dr. Satya Vrat Shastri Shivalik Prakashan, Delhi*। পৃষ্ঠা 62। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Samael Aun Weor (২০১০)। *Kundalini Yoga: The Mysteries of Fire*। Glorian Publishing। আইএসবিএন 9781934206478। Chapter 6 S.No.28, 35 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Sadhu Santideva (২০০১)। *Encyclopaedia of Buddhist Tantra*। Genesis Publishing। পৃষ্ঠা 380। আইএসবিএন 9788177551440। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  Tulsidas Chatterjee (১৯৭০)। *Sri Aurobindo's Integral Yoga*। Sri Aurobindo Ashram। পৃষ্ঠা 289। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
টেন্ডো ই কোয়াড্রো (বৃত্ত এবং বর্গক্ষেত্র) আন্দ্রে বিয়ানকোর ১৪৩৬ সালের এ্যাটলাস থেকে
**মরটেলিওর নিয়ম** হচ্ছে মধ্যযুগে আবিষ্কার করা দিক নির্ণয়ের একটি গাণিতিক সূত্র। এখানে কম্পাস এবং একটি সাধারণ ত্রিকোণমিতিক সারনি ব্যবহার হয়, যার নাম "তলেত দে মরতেলিও'। এই নিয়ম নাবিকদের বলে দেয় কীভাবে দুটী চলার পথের মাঝখানে কীভাবে বৈপ্যরিত্য তৈরি করতে হয় সাধারণ পাটিগণিত, তলেত এবং ত্রিভুজের সমাধানের মাধ্যমে। যারা সংখ্যার মাধ্যমে সমাধান করতে অক্ষম তারা তন্দ এ কুয়াদ্র (বর্গও বৃত্ত) নামে একটি বিকল্প পধতি ব্যবহার করেন।মরতেলিওর পদ্ধতি মূলত ১৪ ও ১৫ শতকে নাবিকরা ব্যবহার করতেন।

পরিভাষা
-------

শব্দটি ভেনেশীয় পরিভাষা থেকে এসেছে।ভেনিশীয় নাবিক আন্দ্রে বিয়াঙ্কা এই টেবিলটি আবিষ্কার করেন।এই নামের উতস সম্পর্কে বিশেষ কিছু জানা যায় না। কেউ কেউ বলেন যে মরতেলিয় শব্দটি এসেছে ভেনেশীয় শব্দ মরতেলি থেকে যার মানে হাতুরি, যার থেকে বোঝা যায় এটি তৎকালীন ভেনিসে যে জাহাজ গুলো চলত সেখানে ব্যবহৃত ছোট হাতুড়ির নাম থেকে এসেছে। অনেকে বলে থাকেন যে জাহাজ চালানোর সময় জাহাজের পাইলটের দিক পরিবর্তনের থেকে বেয়ারিং এর যে পরিবর্তন হয় তার থেকে এর নাম মরতেলিও হয়েছে।

উদ্দেশ্য
--------

মরটেলিওর নিয়ম মধ্যযুগে ব্যাপক ভাবে ব্যবহার হয়েছিল বিশেষ করে ভূমধ্যসাগরে।এটি মধ্যযুগে ইউরোপে সেলেস্টিয়াল নেভিগেশন এ ব্যাপক ভাবে ব্যবহার হয়েছিল।<.মধ্যযুগে জাহাজ চালনা দুটী বিষয়ের উপর নির্ভর করত, এরা হল দুরত্ব এবং দিক।জাহাজের মধ্যে নাবিকের কম্পাসের সাহায্যে দিক নিরনয় করা হত।(যা ১৩০০ সালের দিকে আবিষ্কার হয়)<.
নাবিকের কম্পাসের সাহায্যে দিক নিরণ্যের সমস্যা পরিবর্তন করার জন্য এই নিয়ম আবিষ্কার করা হয়।
মধ্যযুগে দেখা যেত যে দ্বীপ সমূহ সামুদ্রিক যাত্রায় প্রতিবন্ধকতা তৈরি করত।বিশেষ করে দিকনিরণয়ে সমস্যা হত যখন সঠিক দিক পাওয়া যেত না। এছাড়া এদিক সেদিক থেকে আসা বাতাস সমস্যা করত।যার জন্য সবসময় বেয়ারিং পরিবর্তন করতে হত। এই সমস্যা থেকে বাচার জন্যই মরটেলিওর নিয়ম আবিষ্কার হয়।

ট্র্যাবগারসের সমস্যা
--------------------

দিক নিরনয়ের জন্য রকটি সমস্যা বা সূত্র ব্যবহার করা হয় যা হল ট্র্যাবগারসের সমস্যা বা সূত্র।সূত্রটি নিম্ন্রূপঃ-

{\displaystyle sinmiles/sinD=ritorno/sin45=avanzo/sin90}
কিন্তু মধ্যযুগে এত জটিল হিসাব করা সম্ভব ছিল না বলে মরতেলিওর< সূত্র বা নিয়ম আবিষ্কার হইয়।

নিয়মস্মূহ
----------

* র‍্যামন লুলির মিলিয়ারিয়া
* আন্দ্রে বিয়াঙ্কার ততেলো
* রুল অফ থ্রি
* বৃত্ত ও বর্গ

অন্যান্য ব্যবহার
----------------

* ত্রিকোন্মিতিক মান নিরণয়
* অবস্থান খুজে বের করা

তথ্যসূত্র
---------

1. ↑  Nordeskiold:1897,p:51ff; Ruge:1900,p177
2. ↑  Kelly:1995,p:2
3. ↑  Taylor:1956, Parry:1974
4. ↑  Aczel:2001, page:76
5. ↑  Van mrunnlen : 2010, p:67
**রাজা দিব্য সিংহ** বা দিব্য সিংহ ছিলেন সিলেট বিভাগের সুনামগঞ্জের প্রাচীন লাউড় রাজ্যের ও জগন্নাথপুর রাজ্যের অধিপতি বা শাসক। যিনি পরবর্তিতে ভারত উপমহাদেশের বঞ্চবধর্মীয় দার্শনিক হয়ে খ্যাতি লাভ করে কৃঞ্চদাশ নামে খ্যাতিয়মান হন।

পরিচিতি
-------

দ্বাদশ শতাব্দীতে লাউড় ও জগন্নাথপুর রাজ্যে রাজা রাজা বিজয় মাণিক্য রাজত্ব করেন। তার অনেক কাল পরে পঞ্চদশ শতাব্দীর শুরুতে দিব্য সিংহ নামে নৃপতি রাজা হন। তখন লাউড়ের রাজধানী নবগ্রামে স্থানান্তর হ্য়। নবগ্রাম বৈষ্ণবী ধর্মাবতার অদ্বৈত আচার্যের জন্মস্থান বলে আখ্যায়িত। রাজা দিব্য সিংহের তিন পুত্র সন্তান ছিল। এক পুত্র বৈরাগ্য অবলম্বনে কাশিবাসি হন। বয়সক্রমে রাজা দিব্য সিংহ তার পুত্রদের মধ্যে **রামানাথ সিংহকে** লাউড় রাজ্যের সিংহাসন দিয়ে অন্য পুত্র **কেশব সিংহের** সাথে জগন্নাথপুরর রাজ্যে এসে বসবাস করেন। পরে তিনি শান্তি সাধনায় তার মন্ত্রীতনয় অদ্বৈত্যের আখড়া শান্তিপুরে চলে যান। সেখানে থেকে অদ্বৈত্যের উপদেশে বৈষ্ণবীধর্ম গ্রহণ করেন এবং অদ্বৈত্য বাল্যলিলা গ্রন্থ রচনা করে কৃষ্ণদাস নামে খ্যাত হন।

বৈঞ্চব ধর্মের দীক্ষা
--------------------

রচনা
----

* **বাল্যলীলাসূত্র-** সংস্কৃত ভাষায় লিখা মহাপ্রভু অদ্বৈত আচার্যের জীবনীগ্রন্থ।

তথ্যসূত্র
---------

1. 1 2  *শ্রীহট্টের* ইতিবৃত্ত পূর্বাংশ, দ্বিতীয় ভাগ, তৃতীয় খণ্ড, প্রথম অধ্যায়, **প্রাচীন রাজ্য বিবরণ** অচ্যুতচরণ চৌধুরী তত্ত্বনিধি; প্রকাশক: মোস্তফা সেলিম; উৎস প্রকাশন, ২০০৪।
**গোপাল উড়ে** ছিলেন বাংলা পালাগানের অভিনেতা ও পালাগান রচয়িতা।

জীবনী
-----

গোপাল উড়ে উড়িষ্যার কটক জেলার জাজপুর গ্রামের এক চাষী পরিবারে জন্মগ্রহণ করেন। তার পিতার নাম মুকুন্দ করণ। জীবিকার জন্য তিনি কলকাতা আসেন ও ফল ফেরি করার ব্যবসা শুরু করেন। বিদ্যাসুন্দর যাত্রাদলের কর্ণধার বিশ্বনাথ মতিলাল গোপালের উচ্চস্বরে ফল বিক্রয়ের হাঁক শুনে ডেকে আনেন। এরপর যাত্রাদলে ভর্তি করে নেন। সেখানে হরিকিষণ মিশ্রের কাছে গানের তালিম পান তিনি। নিজ প্রতিভাগুণে তিনি এই যাত্রাদলের অভিনেতা এবং গায়ক হিসেবে প্রতিষ্ঠিত হন। এরপর ভাল করে বাংলা শিখে মঞ্চে নামার অধিকার লাভ করেন। এই সময় রাধারমন সরকারের নেতৃত্বে যাত্রাগানের আসর বসে রাজা নবকৃষ্ণের বাড়িতে, সেখানে গোপাল উড়ে মালিনীর ভূমিকায় অভিনয় ও গান করে বিশেষ সুনাম অর্জন করেন। রাধারমন সরকারের মৃত্যুর পর এই যাত্রাদল ভেঙে যায়। এরপর গোপাল নতুন আঙ্গিকে একটি যাত্রাপালার দল করেন। এই দলের সূত্রে তিনি বিপুল জনপ্রিয়তা অর্জন করেন, প্রভূত যশ এবং সম্পদের অধিকারী হন। উড়িষ্যাবাসী বলে তার দল গোপাল উড়ের যাত্রাদল নামে পরিচিত ছিল। বঙ্কিমচন্দ্র চট্টোপাধ্যায়ের *বিষবৃক্ষ* উপন্যাসে গোপালের গানের কথা উল্লেখ আছে।

তথ্যসূত্র
---------

1. ↑  প্রথম খন্ড, বসু, অঞ্জলি; সেনগুপ্ত, সুবোধচন্দ্র (২০১৩)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ১৩৬। আইএসবিএন 978-8179551356।
2. ↑  BanglaNews24.com। "গানের নীড়ে গোপাল উড়ে"। *banglanews24.com* (ইংরেজি ভাষায়)। সংগ্রহের তারিখ ২০২০-০৪-১১।
চিরকূট
**রাজা মন্ত্রী চোর সিপাহী** (আঞ্চলিকে রাজা, মন্ত্রী, চোর এবং সৈনিক) একধরনের চরিত্র অভিনয়ের রাখার খেলা যা ভারতের জনপ্রিয় বিনোদনের অন্তর্ভুক্ত। এতে চারজন খেলোয়াড় জড়িত- প্রতিটি খেলোয়াড়ই রাজা, মন্ত্রী, চোর বা সৈনিকের ভূমিকা গ্রহণ করেন এবং মন্ত্রীকে (মন্ত্রীর) চোরের পরিচয় অনুমান করতে হয়। এই জাতীয় অন্যান্য খেলার পাশাপাশি, একবিংশ শতাব্দীতে এর জনপ্রিয়তা হ্রাস পেয়েছে।

প্রতিটি খেলোয়াড়ের জন্য বরাদ্দকৃত খোলা চিরকূট

নিয়ম
-----

খেলাটি রাজা (১০০০ পয়েন্ট), মন্ত্রী (৮০০ পয়েন্ট), চোর (০ পয়েন্ট) এবং সিপাহী (৫০০ পয়েন্ট) নামে ৪ টি চিট তৈরির মাধ্যমে শুরু হয়। প্রতিটি চিট ভাঁজ ও বদল করে প্রতিটি খেলোয়াড় একটি চিট বাছাই করে, এভাবে ৪ জন খেলোয়াড়ের মধ্যে বিতরণ করা হয়। খেলোয়াড়রা তাদের চরিত্র (যা কারও কাছে প্রকাশ করা হবে না) তা জানতে তাদের নিজ নিজ চিটটি খুলতে পারে। রাজা সমন্বিত চিটযুক্ত খেলোয়াড়টি "মেরা মন্ত্রী কৌন" বলে চিৎকার করে বাংলায় যার অনুবাদ "আমার মন্ত্রী কে?"। মন্ত্রীকে তখন বাকি ২জন খেলোয়াড়ের মধ্য থেকে 'চোর' শনাক্ত করতে হয়। মন্ত্রি যদি সঠিকভাবে অনুমান করে তবে পয়েন্টগুলি তার হয় অন্যথায় সে সেগুলি চোরের কাছে সমর্পণ করে। পয়েন্ট গণনা করার আগে এই খেলাটি বেশ কয়েকটি রাউন্ড খেলা হয়। সর্বোচ্চ পয়েন্টসহ খেলোয়াড় গেমটি জিতবে।

**বিভিন্নতা** 

চিটগুলো রাজা, রানি, চোর, পুলিশ হতে পারে। পুলিশ চিট পাওয়া ব্যক্তি ঘোষণা করেন যে তিনিই পুলিশ এবং অন্য ৩ খেলোয়াড়ের মধ্য থেকে তাকে চোরকে সন্ধান করতে হবে। যদি আরও খেলোয়াড় খেলতে চান তবে মন্ত্রী ও সৈনিককের মতো অতিরিক্ত চিটস যুক্ত করতে হবে ও বিভিন্ন পয়েন্টও যুক্ত করা হবে। রাজার সর্বোচ্চ পয়েন্টের পরে রয়েছে রানির পয়েন্ট। পুলিশ চোরের পরিচয় সঠিকভাবে অনুমান করে কিনা তার ভিত্তিতে পুলিশকে বা চোরকে পয়েন্ট দেওয়া হয়।

তথ্যসূত্র
---------

1. ↑
2. ↑  "Article on the game"। ১৫ মে ২০২১ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০২১।
**রাজা বোরা** (অসমীয়া: ৰাজা বৰা), ওরফে পলাশ ফুকন, ছিলেন অরবিন্দ রাজখোয়ার ব্যক্তিগত দেহরক্ষী, ইউনাইটেড লিবারেশন ফ্রন্ট অফ আসামের চেয়ারম্যান, ভারতের আসাম রাজ্যে কর্মরত একটি বিপ্লবী বিদ্রোহী সংগঠন।

গ্রেফতার
--------

৪ ডিসেম্বর, ২০০৯-এ, বোরা, গ্রুপের চেয়ারম্যান অরবিন্দ রাজখোয়া এবং অন্যান্য আটজনের সাথে, মেঘালয়ে ভারত-বাংলাদেশ সীমান্তের কাছে ভারতীয় কর্তৃপক্ষের কাছে আত্মসমর্পণ করে । মেঘালয়ের পূর্ব খাসি পাহাড়ের ডাউকির কাছে সীমান্ত অতিক্রম করার মুহুর্তে সীমান্ত নিরাপত্তা বাহিনী তাদের হেফাজতে নিয়েছিল বলে জানা গেছে ।

অভিযোগ
------

ভারতের বিরুদ্ধে যুদ্ধ চালানোর অভিযোগ ছাড়াও তার বিরুদ্ধে জয়পুর থানায় একটি হত্যা মামলা দায়ের করা হয়েছে।

আরো দেখুন
---------

* উলফার শীর্ষ নেতাদের তালিকা
* সঞ্জুক্ত মুক্তি ফৌজ

তথ্যসূত্র
---------

1. ↑  Staff reporter (ডিসে ৬, ২০০৯)। "Support makes duo defiant – Crowd turns ulfa rebels into heroes"। The Telegraph। অক্টোবর ২৩, ২০১২ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০১০।
2. ↑  "Seven days police remand for Bora"। Assam Times। ডিসে ২৯, ২০০৯। ১ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০১০।
সম্রাট কামিয়েমা

এটি গ্রেগরীয় বর্ষপঞ্জী অনুযায়ী ১২৪০-এর দশক। এটি শুরু হয়েছে ১লা জানুয়ারি, ১২৪০ থেকে এবং শেষ হয়েছে ৩১ ডিসেম্বর, ১২৪৯ তারিখে।

ঘটনা
----

### ১২৪০

এই অনুচ্ছেদটি ১২৪০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১২৪১

এই অনুচ্ছেদটি ১২৪১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১২৪২

এই অনুচ্ছেদটি ১২৪২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১২৪৩

এই অনুচ্ছেদটি ১২৪৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১২৪৪

এই অনুচ্ছেদটি ১২৪৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১২৪৫

এই অনুচ্ছেদটি ১২৪৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১২৪৬

এই অনুচ্ছেদটি ১২৪৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১২৪৭

এই অনুচ্ছেদটি ১২৪৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১২৪৮

এই অনুচ্ছেদটি ১২৪৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১২৪৯

এই অনুচ্ছেদটি ১২৪৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর
লাতিন আমেরিকার নারীবাদ মধ্য আমেরিকা, দক্ষিণ আমেরিকা ও ক্যারিবীয় অঞ্চলে বিস্তৃত
লাতিন আমেরিকায় নারীবাদ ১৮০০-এর দশক থেকে শুরু হয়। সেই সময়কালে অনেক গুরুত্বপূর্ণ নারী আইনজীবী ছিল, যেমন জুয়ানা ম্যানুয়েলা গোরিতি, যিনি একজন কবি ও লেখিকা নারীমুক্তির জন্য তার লেখার জন্য বিখ্যাত। লাতিনো নারীবাদী তত্ত্বটি একটি মোটামুটি নতুন গঠন যা নারীবাদের প্রাথমিক পর্যায় থেকে উদ্ভুত। লাতিন আমেরিকান নারীবাদ হল লাতিন আমেরিকান নারীদের জন্য সমান রাজনৈতিক, অর্থনৈতিক, সাংস্কৃতিক, ব্যক্তিগত ও সামাজিক অধিকার সংজ্ঞায়িত, প্রতিষ্ঠা এবং অর্জনের লক্ষ্যে আন্দোলনের একটি সংগ্রহ। এর মধ্যে রয়েছে শিক্ষা ও কর্মসংস্থানে নারীদের জন্য সমান সুযোগ প্রতিষ্ঠা করা। যারা নারীর অধিকার ও সমতার পক্ষে বা সমর্থন করে নারীবাদের চর্চা করে তারাই হল নারীবাদী।

লাতিন আমেরিকান নারীবাদ উপনিবেশবাদ, ক্রীতদাসদের পরিবহন ও পরাধীনতা এবং স্থানীয় জনগণের সাথে দুর্ব্যবহারের প্রেক্ষাপটে বিদ্যমান। ল্যাটিন আমেরিকান নারীবাদের উৎপত্তি ১৯৬০ ও ১৯৭০ এর দশকের সামাজিক আন্দোলনে খুঁজে পাওয়া যায়, যেখানে এটি নারী মুক্তি আন্দোলনকে অন্তর্ভুক্ত করে, কিন্তু লিখিত নথিভুক্ত হওয়ার আগে পূর্বের নারীবাদী ধারণাগুলি প্রসারিত হয়েছিল। লাতিন আমেরিকা ও ক্যারিবীয় এর বিভিন্ন অঞ্চলের সাথে নারীবাদের সংজ্ঞা বিভিন্ন গোষ্ঠীর মধ্যে পরিবর্তিত হয় যেথায় সাংস্কৃতিক, রাজনৈতিক ও সামাজিক সম্পৃক্ততা রয়েছে।

লাতিন আমেরিকান নারীবাদ আন্দোলনের উত্থান পাঁচটি মূল কারণের জন্য অবদান রেখেছিল। বলা হয়ে থাকে যে ১৮০০-এর দশকে ইকুয়েডরের ম্যানুয়েলা সায়েঞ্জ এবং আর্জেন্টিনার জুয়ানা ম্যানুয়েলা গরিতি নামে দুই নারীকে নিয়ে ল্যাটিন আমেরিকান নারীবাদের বিপ্লবের সূচনা হয়েছিল।

তথ্যসূত্র
---------

1. ↑  Hawkesworth, M.E. (২০০৬)। *Globalization and Feminist Activism. Rowman & Littlefield*। পৃষ্ঠা 25–27।
2. ↑  Beasley, Chris (১৯৯৯)। *What is Feminism?*। New York: Sage.। পৃষ্ঠা 3–11।
3. ↑  Hooks, Bell (২০০০)। *Feminism is for Everybody: Passionate Politics*। Pluto Press। আইএসবিএন 9780745317335।
4. ↑  "Conquest and Colonization"। *The Women of Colonial Latin America*। Cambridge University Press। ২০০০-০৫-১৮। পৃষ্ঠা 32–51। আইএসবিএন 978-0-521-47052-0। ডিওআই:10.1017/cbo9780511840074.004।
5. ↑  , Rivera Berruz, S. (2018, December 12). Latin American Feminism. Retrieved from  .
**সেন্ট জনস্টোন ফুটবল ক্লাব** (সাধারণত **সেন্ট জনস্টোন এফসি** নামে পরিচিত) হচ্ছে পার্থ ভিত্তিক একটি স্কটিশ পেশাদার ফুটবল ক্লাব। এই ক্লাবটি বর্তমানে স্কটল্যান্ডের শীর্ষ স্তরের ফুটবল লীগ স্কটিশ প্রিমিয়ারশিপে খেলে। এই ক্লাবটি ১৮৭২ সালের মার্চ মাসে প্রতিষ্ঠিত হয়েছে। সেন্ট জনস্টোন এফসি তাদের সকল হোম ম্যাচ পার্থের ম্যাকডায়ারমিড পার্কে খেলে থাকে; যার ধারণক্ষমতা হচ্ছে ১০,৬৯৬। বর্তমানে এই ক্লাবের সভাপতির দায়িত্ব পালন করছেন স্টিভ ব্রাউন। স্কটিশ রক্ষণভাগের খেলোয়াড় জেসন কের এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, সেন্ট জনস্টোন এফসি এপর্যন্ত ৯টি শিরোপা জয়লাভ করেছে; যার মধ্যে ৭টি স্কটিশ চ্যাম্পিয়নশিপ, ১টি স্কটিশ কাপ এবং ১টি স্কটিশ চ্যালেঞ্জ কাপ শিরোপা রয়েছে।

অর্জন
-----

### ঘরোয়া

* **স্কটিশ চ্যাম্পিয়নশিপ (৭)**: ১৯২৩–২৪, ১৯৫৯–৬০, ১৯৬২–৬৩, ১৯৮২–৮৩, ১৯৮৯–৯০, ১৯৯৬–৯৭, ২০০৮–০৯
* **স্কটিশ কাপ (১)**: ২০১৩–১৪
* **স্কটিশ চ্যালেঞ্জ কাপ (১)**: ২০০৭–০৮

তথ্যসূত্র
---------

1. ↑  "St Johnstone Football Club"। Scottish Professional Football League। সংগ্রহের তারিখ ৩০ সেপ্টেম্বর ২০১৩।
2. ↑  ১৯৭৫ সালের পূর্বে দ্বিতীয় বিভাগ হিসাবে পরিচিত।

বহিঃসংযোগ
---------


উইকিমিডিয়া কমন্সে **সেন্ট জনস্টোন ফুটবল ক্লাব** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (ইংরেজি)

টেমপ্লেট:সেন্ট জনস্টোন ফুটবল ক্লাব
টেমপ্লেট:স্কটিশ প্রিমিয়ারশিপ

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |
লোধ জলপ্রপাত
**লাতেহার জেলা** পূর্ব ভারতের ঝাড়খণ্ড রাজ্যের ২৪ টি জেলার মধ্যে একটি৷ এটি রাজ্যের উত্তর-পশ্চিমে (বায়ুকোণে) অবস্থিত পালামৌ বিভাগের অন্তর্গত একটি জেলা। ২১শে চৈত্র ১৪০৭ বঙ্গাব্দে (৪ঠা এপ্রিল ২০০১ খ্রিষ্টাব্দে) পালামৌ জেলা থেকে দক্ষিণের নতুন জেলাটি গঠন করা হয়। এই জেলার জেলাসদর লাতেহার। জেলাটি লাতেহার মহকুমা ও মহুয়াদাঁড় মহকুমা নিয়ে গঠিত।

ইতিহাস
------

বর্তমান এই জেলার অঞ্চলসমূহ ১৯২৮ সালে গঠিত হওয়া পালামৌ জেলার অংশ ছিলো। ২০০১ সালে পালামৌয়ের উপজেলাকে ৪ এপ্রিল জেলায় উন্নীত করা হয়। এটা বর্তমানে লাল করিডোরের অংশ।

অবস্থান
-------

*জেলাটির উত্তরে ঝাড়খণ্ড রাজ্যের পালামৌ জেলা*৷ *জেলাটির উত্তর পূর্বে(ঈশান) ঝাড়খণ্ড রাজ্যের চাতরা জেলা*৷ *জেলাটির পূর্বে ঝাড়খণ্ড রাজ্যের চাতরা জেলা*৷ *জেলাটির দক্ষিণ পূর্বে(অগ্নি) ঝাড়খণ্ড রাজ্যের রাঁচি জেলা*৷ *জেলাটির দক্ষিণে ঝাড়খণ্ড রাজ্যের লোহারদাগা জেলা*৷ *জেলাটির দক্ষিণ পশ্চিমে(নৈঋত) ঝাড়খণ্ড রাজ্যের গুমলা জেলা*৷ *জেলাটির পশ্চিমে ছত্তীসগঢ় রাজ্যের বলরামপুর জেলা*৷ *জেলাটির উত্তর পশ্চিমে(বায়ু) ঝাড়খণ্ড রাজ্যের গাড়োয়া জেলা*৷

জেলাটির আয়তন ৪২৯১ বর্গ কিমি৷
রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম৷
জেলার আয়তনের অনুপাত ঝাড়খণ্ড রাজ্যের ৫.৩৮%৷

ভাষা
----

লাতেহার জেলায় প্রচলিত ভাষাসমূহের পাইচিত্র তালিকা নিম্নরূপ -






২০১১ অনুযায়ী লাতেহার জেলার ভাষাসমূহ

  **হিন্দী** (৪৬.৮৩%)  নাগপুরি-সাদরি (২৭.৫১%)  কুরুখ/ওরাওঁ (১৮.৩১%)  **উর্দু** (৫.০৯%)  মুন্ডারি (১.১০%)  খোরঠা (০.৮২%)  অন্যান্য (০.৩৪%)

ধর্ম
----

জনসংখ্যার উপাত্ত
----------------

মোট জনসংখ্যা ৫৬০৮৯৪ (২০০১ জনশুমারি) ও ৭২৬৯৭৮ (২০১১ জনশুমারি)৷ রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ২০তম৷ ঝাড়খণ্ড রাজ্যের ২.২% লোক লাতেহার জেলাতে বাস করেন৷ জেলার জনঘনত্ব ২০০১ সালে ১৩১ ছিল এবং ২০১১ সালে তা বৃদ্ধি পেয়ে ১৬৯ হয়েছে। ২০০১-২০১১ সালের মধ্যে জেলায় জনসংখ্যা বৃৃদ্ধির হার ২৯.৬১% , যা ১৯৯১-২০১১ সালের ২২.৭২% বৃদ্ধির হারের থেকে বেশি৷ জেলাটিতে লিঙ্গানুপাত ২০১১ অনুযায়ী ৯৬৭ (সমগ্র) এবং শিশু (০-৬ বৎ) লিঙ্গানুপাত ৯৬৮৷

শিক্ষা
------

জেলাটির স্বাক্ষরতা হার ৪০.৬৯%(২০০১) তথা ৫৯.৫১%(২০১১)৷ পুরুষ স্বাক্ষরতার হার ৫৪.১৩%(২০০১) তথা ৬৯.৯৭%(২০১১)৷ নারী স্বাক্ষরতার হার ২৬.৫২%(২০০১) তথা ৪৮.৬৮% (২০১১)৷ জেলাটিতে শিশুর অনুপাত সমগ্র জনসংখ্যার ১৮.৯৪%৷

ভূগোল
-----

লাতেহার জেলায় ঝাড়খণ্ড রাজ্যের সব থেকে বড় দুই জলপ্রপাত অবস্থিত। লোধ ঝরনা ও নিম্ন ঘাগরি ঝর্ণা সহ এখানে আরও কিছু ঝর্ণা আছে।

বেতলা জাতীয় উদ্যানও এই জেলায় অবস্থিত।

তথ্যসূত্র
---------

1. ↑
2. ↑
3. 1 2
4. ↑  "Showing all Waterfalls in India"। World Waterfalls Database। ২০১২-০৮-২৫ তারিখে মূল থেকে আর্কাইভ করা। সংগ্রহের তারিখ ২০১০-০৬-২০।

বহিঃসংযোগ
---------


উইকিমিডিয়া কমন্সে **লাতেহার জেলা** সংক্রান্ত মিডিয়া রয়েছে।

* লাতেহার জেলার ওয়েবসাইট
* লাতেহার জেলা ভ্রমণ গাইড ও ম্যাপ (ইংরেজিতে)

| লাতেহার জেলা সংলগ্ন স্থানসমূহ |
| --- |
| 

|  |  |  |
| --- | --- | --- |
| Garhwa district | পালামৌ জেলা |  |
| Surguja district, ছত্রিশগড় | 
**লাতেহার জেলা**
 | ছত্র জেলা |
| গুমলা জেলা | লোহারদাগ জেলা | রাঁচি জেলা |

 |

টেমপ্লেট:Districts of Jharkhand
টেমপ্লেট:Palamu Division
টেমপ্লেট:Palamu Division topics
উৎস অনুযায়ী সেনেগালের বিদ্যুৎ উৎপাদন
২০১৪ সালের এপ্রিল মাসের হিসাব অনুযায়ী, সেনেগালের জ্বালানি খাতে ১৪৩১ মেগাওয়াট স্থাপন ক্ষমতা রয়েছে। জ্বালানি বেসরকারি অপারেটরদের দ্বারা উৎপাদিত হয় এবং সেনেলেক এনার্জি কর্পোরেশনের কাছে বিক্রি করা হয়। বিদ্যুতায়নের জন্য বর্তমান সরকারের কৌশলগুলির মধ্যে অফ-গ্রিড সোলারে বিনিয়োগ এবং গ্রিডের সাথে সংযোগ অন্তর্ভুক্ত রয়েছে।

অধিকাংশ জ্বালানি উৎপাদন হয় জীবাশ্ম জ্বালানি থেকে, প্রায়শ ডিজেল এবং গ্যাস (৮৬৪ মেগাওয়াটের ৭৩৩)। জ্বালানি উৎপাদনের ক্রমবর্ধমান পরিমাণ টেকসই উৎস থেকে আসে, যেমন মালির মানন্তলি বাঁধ এবং ২০২০ সালে থিয়াসে একটি নতুন বায়ু খামার খোলা হয়েছে—তবে, এটি এখনও মোট উৎপাদনের একটি ছোট অংশ। ২০১০-এর দশকে উৎপাদন বৃদ্ধি সত্ত্বেও চাহিদার তুলনায় জ্বালানি ঘাটতির কারণে অর্থনীতি প্রায়শই বাধাগ্রস্ত হয়েছে।

সেনেগাল বিশ্বব্যাপী গ্রিনহাউস গ্যাস নির্গমনে প্রায় কিছুই অবদান রাখে না: দেশটি ২০১৪ সালে মাথাপিছু এক মেট্রিক টন কার্বন ডাই অক্সাইডের ছয়-দশমাংশ নির্গত করেছে, নির্গমনের ক্ষেত্রে ১৯৫টি দেশের মধ্যে ১৫০তম স্থানে রয়েছে৷

বিদ্যুৎ খাত
-----------

বিদ্যুৎ উৎপাদন
--------------

তথ্যসূত্র
---------

1. 1 2  "Power Africa in Senegal | Power Africa | U.S. Agency for International Development"। *www.usaid.gov* (ইংরেজি ভাষায়)। ২০২০-০৪-১৬। সংগ্রহের তারিখ ২০২০-০৪-২৮।
2. 1 2  "Senegal Energy Outlook – Analysis"। *IEA* (ইংরেজি ভাষায়)। ২২ জানুয়ারি ২০২০। সংগ্রহের তারিখ ২০২০-০৪-২৮।
3. ↑  "Power Africa in Senegal | Power Africa | U.S. Agency for International Development"। *www.usaid.gov* (ইংরেজি ভাষায়)। ২০২০-০৪-১৬। সংগ্রহের তারিখ ২০২০-০৪-২৮।
4. ↑  Judt, Daniel (২০১৯-০৯-২৪)। "In Senegal, Climate Change Is Robbing Thousands of Their Homes"। *The Nation* (ইংরেজি ভাষায়)। আইএসএসএন 0027-8378। সংগ্রহের তারিখ ২০২০-০৭-১২।

বহিঃসংযোগ
---------

* সেনেলেক  ওয়েব্যাক মেশিনে আর্কাইভকৃত ৯ ফেব্রুয়ারি ২০১০ তারিখে
* কমিশন ডি রেগুলেশন বা সেক্টুর ডি ল'ইলেকট্রিসিটি
**খন্দকার মনোয়ার হোসেন** (৩০ এপ্রিল ১৯৩০ - ২৭ জুন ১৯৯৯) ছিলেন একজন বাংলাদেশী পরিসংখ্যানবিদ। ১৯৫০ সালে তিনি ঢাকা বিশ্ববিদ্যালয়ের শিক্ষার্থীদের মাঝে পরিসংখ্যান কোর্সে প্রথম স্নাতক করেন। তিনি রাজশাহী বিশ্ববিদ্যালয়ের পরিসংখ্যান বিভাগের প্রতিষ্ঠাতা।

ব্যক্তিগত জীবন
--------------

মনোয়ার হোসেন ১৯৩০ সালে পাচুরিয়া গ্রামে জন্মগ্রহণ করেন। তার বাবা ছিল মৌলভি খন্দকার আব্দুল হামিদ এবং মা মোসাম্মাৎ আখতারা খাতুন। মনোয়ার হোসেনের ভাই ছিলেন বাংলাদেশ জাতীয়তাবাদী দলের সাবেক সাধারণ সম্পাদক খন্দকার দেলোয়ার হোসেন। তার শৈশব অতিবাহিত হয় মানিকগঞ্জে।

১৯৬৪ সালের ২৫ জুন মনোয়ার হোসেন বিয়ে করেন হোসনেয়ারা বেগম ঝর্না কে। হোসনেয়ারা বেগম রাজশাহী বিশ্ববিদ্যালয়ের পরিসংখ্যান বিভাগের অধ্যাপক হিসেবে দায়িত্ব পালন করেন। তাদের চার ছেলে ও দুই মেয়ে।

শিক্ষা
------

১৯৪৪ সালে মনোয়ার হোসেন মানিকগঞ্জের ভিক্টোরিয়া স্কুল থেকে মাধ্যমিক পাশ করেন। তিনি দেবেন্দ্র কলেজ ও প্রেসিডেন্সি কলেজের শিক্ষার্থী ছিলেন। তিনি ১৯৪৮ সালে গণিত, বাংলা, ইংরেজি ও অর্থনীতি বিষয়ে কলকাতা বিশ্ববিদ্যালয় থেকে বি. এ (পাস) ডিগ্রী লাভ করেন। পরের বছর, তিনি কলকাতা বিশ্ববিদ্যালয় থেকে গণিত থেকে একটি সম্মান ডিগ্রী লাভ করেন। এছাড়াও মনোয়ার হোসেন প্রথম শ্রেণীর ফলাফল সহ ঢাকা বিশ্ববিদ্যালয় পরিসংখ্যান বিভাগ থেকে ১৯৫০ এবং ১৯৫৪ সালে মাষ্টার্স পাশ করেন। তিনি অর্থনীতি বিষয়ের মাষ্টার্স সম্পন্ন করেন। তিনি তার শিক্ষা জীবনে লন্ডন বিশ্ববিদ্যালয়, কেমব্রিজ বিশ্ববিদ্যালয় এবং লন্ডন স্কুল অব ইকোনমিক্স এর শিক্ষার্থী ছিলেন। তিনি মরিস জর্জ কেনডাল এর অধীনে তার গবেষণা কাজ সম্পন্ন করেন।

কর্মজীবন
--------

খোন্দকার মনোয়ার হোসেন দুই দশকের বেশি সময় ধরে একাডেমিক জীবনে জড়িত থেকেছেন। তিনি তার প্রথম জীবনে ঢাকা বিশ্ববিদ্যালয় এর গণিতের প্রভাষক হিসেবে যোগ দেন। তিনি তার কর্মজীবনের বেশিরভাগ সময় রাজশাহী বিশ্ববিদ্যালয়ের পরিসংখ্যান বিভাগে বিভিন্ন পদে দায়ীত্ব পালন করেছেন। তিনি পরিকল্পনা বোর্ড অব ইস্ট পাকিস্তান সরকার এর সহকারী প্রধান অর্থনীতিবিদ, সামাজিক বিজ্ঞান বিভাগ এ ১৯৫৭ থেকে ১৯৫৯ পর্যন্ত দায়ীত্ব পালন করেন। ১৯৬৮ সালে বার্মিংহাম বিশ্ববিদ্যালয়, যুক্তরাজ্য তে তিনি এক বছর যাবত ভিজিটিং ফেলো হিসেবে নিযুক্ত ছিলেন।

পেশাগত অন্তর্ভুক্তি
-------------------

খোন্দকার হোসেন ছিলেন পাকিস্তান সরকার এর 'আন্তঃ-বিশ্ববিদ্যালয় সামাজিক বিজ্ঞান গবেষণা কাউন্সিল' এর সদস্য। তিনি রাজশাহী ও বাংলাদেশ বিশ্ববিদ্যালয় শিক্ষক সমিতি এর সভাপতি হিসেবে দায়ীত্ব পালন করেন। ১৯৭৭ সালে খোন্দকার হোসেন 'বাংলাদেশ পরিসংখ্যান সমিতি' এর সভাপতি ছিলেন। সিনেট, ফাইন্যান্স কমিটি ও রাজশাহী বিশ্ববিদ্যালয় একাডেমিক কাউন্সিলের নির্বাচিত সদস্য হিসেবে খোন্দকার মনোয়ার হোসেন দায়ীত্ব পালন করেন। এছাড়াও তিনি ইউরোপ এবং এশিয়া উভয় দেশে অসংখ্য সেমিনার ও কর্মশালা পরিচালনা করেছেন।

তথ্যসূত্র
---------

1. ↑  "Chairman - Department of Statistics"। *পরিসংখ্যান বিভাগ*। রাজশাহী বিশ্ববিদ্যালয়। ২১ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১১ ডিসেম্বর ২০১৬।

* *Khandkar Manwar Hossain Commemorative Volume*, published August 2000, edited by Rahmatullah Imon PhD published by Professor Hosneara Hossain, Department of Statistics, University of Rajshahi, Rajshahi, Bangladesh.
**লাদাখ লোকসভা কেন্দ্র**টি লাদাখ কেন্দ্রশাসিত অঞ্চলের ৫টি লোকসভা কেন্দ্রের একটি এবং ১৯৫৭ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৪ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল লাদাখি। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১৬৬,৭৬৩ জন।

এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

এই লোকসভা কেন্দ্রটি লাদাখের সমগ্র লেহ ও কার্গিল জেলা তথা সমগ্র লাদাখ কেন্দ্রশাসিত অঞ্চলে অবস্থিত বিধানসভা কেন্দ্রগুলি নিয়ে গঠিত।

ইতিহাস
------

লাদাখ লোকসভা কেন্দ্রে ১৯৫৭ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৯১ সালে জম্মু ও কাশ্মীর গণঅভ্যুত্থানের ফলে এখানে ভোটগ্রহণ পর্ব সফল হয় নি৷ এই লোকসভা কেন্দ্র টি ক্ষেত্রফলের ভিত্তিতে ভারতের বৃহত্তম লোকসভা কেন্দ্র। ১৭৩,২৬৬ বর্গ কিলোমিটার জুড়ে বিস্তৃত এই লোকসভা কেন্দ্র টির মধ্যে রয়েছে ভারতীয় লাদাখ সহ গিলগিট, বালতিস্তান এবং আকসাই চিন, যা আমেরিকা যুক্তরাষ্ট্রের ফ্লোরিডা রাজ্যের থেকেও বৃহত্তর। কিন্তু বর্তমানে এই বৃহৎ অঞ্চলের মাত্র ৫৯,০০০ বর্গকিলোমিটার ক্ষেত্রফল ভারতীয় প্রশাসনিক ক্ষেত্রের অধীনস্থ।

বিধানসভা কেন্দ্র গুলি
---------------------

লোকসভা কেন্দ্রটি লাদাখ সহ জম্মু ও কাশ্মীর অঞ্চলের ৮৭ টি বিধানসভা কেন্দ্রের মধ্যে লাদাখে অবস্থিত মোট ৪ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য জম্মু ও কাশ্মীরের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৪ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রটি একটি অসংরক্ষিত আসন।

নুব্রা বিধানসভা কেন্দ্র 
এই বিধানসভা কেন্দ্রটি লাদাখ সহ জম্মু ও কাশ্মীর অঞ্চলের বিধানসভা কেন্দ্রগুলির মধ্যে ৪৭ নং বিধানসভা কেন্দ্র। এটি একটি অসংরক্ষিত আসন। এটি লেহ জেলায় অবস্থিত৷

লেহ বিধানসভা কেন্দ্র 
এই বিধানসভা কেন্দ্রটি লাদাখ সহ জম্মু ও কাশ্মীর অঞ্চলের বিধানসভা কেন্দ্রগুলির মধ্যে ৪৮ নং বিধানসভা কেন্দ্র৷ এটি লেহ জেলায় অবস্থিত৷ এটি একটি অসংরক্ষিত আসন৷

কারগিল বিধানসভা কেন্দ্র 
এই বিধানসভা কেন্দ্রটি লাদাখ সহ জম্মু ও কাশ্মীর অঞ্চলের বিধানসভা কেন্দ্রগুলির মধ্যে ৪৯ নং বিধানসভা কেন্দ্র৷ এটি কারগিল জেলায় অবস্থিত৷ এটি একটি অসংরক্ষিত আসন।

জাংস্কর লোকসভা কেন্দ্র 
এই বিধানসভা কেন্দ্রটি লাদাখ সহ জম্মু ও কাশ্মীর অঞ্চলের বিধানসভা কেন্দ্রগুলির মধ্যে ৫০ নং বিধানসভা কেন্দ্র৷ এটি কারগিল জেলায় অবস্থিত৷ এটি একটি অসংরক্ষিত আসন৷

তথ্যসূত্র
---------

1. ↑  "সংরক্ষণাগারভুক্ত অনুলিপি"। ২৩ মে ২০১৯ তারিখে মূল থেকে আর্কাইভ করা। সংগ্রহের তারিখ ২৯ আগস্ট ২০২০।
2. ↑  "Delimitation of Parliamentary and Assembly Constituencies Order, 2008" (পিডিএফ)। *The Election Commission of India*। ১৭ ডিসেম্বর ২০১৮। পৃষ্ঠা 30। ৩ অক্টোবর ২০১৮ তারিখে মূল (PDF) থেকে আর্কাইভ করা। সংগ্রহের তারিখ ২৪ মে ২০১৯।
3. ↑  Ladakh, India's largest Lok Sabha seat, votes Wednesday
4. ↑  How valuable is your vote? http://www.livemint.com/Politics/beVMOBCpLAp2Nn2pKBkKQM/How-valuable-is-your-vote.html
5. ↑  "Assembly Constituencies - Corresponding Districts and Parliamentary Constituencies of Ladakh"। Chief Electoral Officer, Jammu and Kashmir। ২০০৮-১২-৩১ তারিখে মূল থেকে আর্কাইভ করা। সংগ্রহের তারিখ ২০০৮-১১-০২।
6. ↑
7. ↑
8. ↑
9. ↑
10. ↑
জাতীয় বিমান সংস্থার একটি জেট, এয়ার সেনেগাল ইন্টারন্যাশনাল
 রিচার্ড টোলে *কোম্পাগনি সাকরিয়েরে সেনেগালিজে*-এর একটি চিনি প্রক্রিয়াকরণ প্ল্যান্ট
পর্যটন কেন্দ্র স্যালি শহরের প্রধান সড়ক
 তৌবায় এই টায়ার মেরামতের দোকানের মতো অনেক ছোট ব্যবসা মৌরিদে ইসলামী ভ্রাতৃত্বের মাধ্যমে অর্থায়ন করা হয়
 প্যারিস *স্যালন ইন্টারন্যাশনাল ডি এল'এগ্রিকালচার* ২০০৭: সরকার সক্রিয়ভাবে উন্নয়নশীল বিশ্বের বাইরের বাজারে কৃষি রপ্তানি প্রচার করে
 স্থানীয় বাজারের জন্য ছোট আকারের মৎস্য শিকার সারা দেশে দৃশ্যমান। এখানে জেলেরা ডাকারের সৌমবেদিউন সমুদ্র সৈকতে ফিরে আসে।
তাইবার কাছে পশ্চিম সেনেগালে একটি রক ফসফেট পৃষ্ঠের খনি
**সেনেগালের অর্থনীতি** খনি, নির্মাণ, পর্যটন, মৎস্য শিকার এবং কৃষি দ্বারা চালিত হয়, যা লোহা, জিরকন, গ্যাস, সোনা, ফসফেট এবং অসংখ্য তেল আবিষ্কারের মধ্যে প্রচুর প্রাকৃতিক সম্পদ থাকা সত্ত্বেও গ্রামীণ এলাকায় কর্মসংস্থানের প্রধান উৎস। সেনেগালের অর্থনীতি ক্যামিল, মাছ, ফসফেট, চিনাবাদাম, পর্যটন এবং পরিষেবা থেকে এর অধিকাংশ বৈদেশিক মুদ্রা লাভ করে। অর্থনীতির প্রভাবশালী অংশগুলির মধ্যে একটি হিসাবে সেনেগালের কৃষি খাত পরিবেশগত অবস্থার জন্য অত্যন্ত ঝুঁকিপূর্ণ, যেমন বৃষ্টিপাত এবং জলবায়ু পরিবর্তনের তারতম্য এবং বিশ্ব পণ্যের দামের পরিবর্তন।

ডাকার, ফরাসি পশ্চিম আফ্রিকার সাবেক রাজধানী, এছাড়াও ব্যাংক এবং অন্যান্য প্রতিষ্ঠানের আবাসস্থল যা সমস্ত ফ্রাঙ্কোফোন পশ্চিম আফ্রিকাকে সেবা দিয়ে থাকে এবং এই অঞ্চলে শিপিং ও পরিবহনের একটি কেন্দ্র রয়েছে। 

সেনেগালে আফ্রিকার অন্যতম উন্নত পর্যটন শিল্প রয়েছে। সেনেগালের অর্থনীতি বিদেশী সহায়তার উপর নির্ভরশীল। এটি বিশ্ব বাণিজ্য সংস্থার সদস্য।

দেশের অর্থনৈতিক উন্নয়নের প্রধান বাধা হল এর অদক্ষ বিচার, অত্যন্ত ধীর প্রশাসনিক আনুষ্ঠানিকতা এবং একটি ব্যর্থ শিক্ষা খাত সহ এর বড় দুর্নীতি।

ইতিহাস
------

১৯৬০ সালে সেনেগালের মাথাপিছু জিডিপি  ১.৩০% কমে যায়। যাইহোক, এটি ১৯৭০-এর দশকে ১৫৮% এর সর্বোচ্চ বৃদ্ধি নিবন্ধিত করেছিল এবং ১৯৮০-এর অশান্তিতে এখনও 43% প্রসারিত হয়েছিল। যাইহোক, এটি টেকসই প্রমাণিত হয়নি এবং এর ফলে 1990 এর দশকে অর্থনীতি 40% হ্রাস পেয়েছে।

### আইএমএফ এবং ১৯৯০ এর অর্থনৈতিক সংস্কার

তথ্যসূত্র
---------

1. 1 2  "World Economic Outlook Database, October 2019"। *IMF.org*। International Monetary Fund। সংগ্রহের তারিখ ১৯ জানুয়ারি ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  The Economist, The African Century, March 28th 2020.
3. ↑  EarthTrends -> Economics, Business, and the Environment -> Variable -> Searchable Database Results: Economics, Business, and the Environment — GDP: GDP per capita, Units: Current US$ per person  ওয়েব্যাক মেশিনে আর্কাইভকৃত জানুয়ারি ৩১, ২০০৮ তারিখে
***শাহ আব্দুল কাদির রায়পুরী রহ.*** (উর্দু: *سوانح حضرت مولانا عبد القادر رائےپوری*‎, প্রতিবর্ণী. **সাওয়ানেহে হজরত মাওলানা আব্দুল কাদির রায়পুরী**‎) ভারতীয় বংশদ্ভূত আধ্যাত্মিক ব্যক্তিত্ব আব্দুল কাদের রায়পুরীকে নিয়ে লিখিত ভারতীয় দেওবন্দি ইসলামি পণ্ডিত আবুল হাসান আলী হাসানী নদভীর একটি উর্দু জীবনী সাহিত্য। এটি ১৯৬৫ সালে প্রকাশিত হয়। ১৫টি অধ্যায়ে সমাপ্ত এই গ্রন্থের ভূমিকা লিখেছেন মনজুর নোমানী। মুহাম্মদ ইলিয়াস কান্ধলভির মৃত্যুর পর নদভী আব্দুল কাদের রায়পুরীর সাথে আধ্যাত্মিক সম্পর্ক বৃদ্ধি করেন এবং তাকে তার পরামর্শদাতা হিসেবে বিবেচনা করেন। রায়পুরীর মৃত্যুর পর পরই তিনি তার একটি বিশদ জীবনী রচনা করেন। এই বইটিতে নদভী তার পরামর্শদাতার আধ্যাত্মিক জীবন সম্পর্কে বিস্তারিত আলোচনা করেছেন এবং তার দৈনন্দিন সময়সূচী এবং সুফিবাদী অনুশীলনগুলি ব্যাপকভাবে লিপিবদ্ধ করেছেন। এর সাথে নদভী তাসাউফ সম্পর্কে প্রয়োজনীয় তথ্য দেন। এটি সুফিবাদ নিয়ে নদভীর সর্বজন স্বীকৃত এবং সর্বাধিক উল্লেখিত বই।

বিষয়বস্তু
----------

লেখক রায়পুরীর পরিবার, শৈশব, শিক্ষা গ্রহণের বর্ণনা দিয়ে গ্রন্থটির সূচনা করেন। দ্বিতীয় অধ্যায়ে আলোচনা করেন রায়পুরীর আধ্যাত্মিক সাধনা নিয়ে। তৃতীয় অধ্যায়ে রায়পুরীর খানকাহ প্রতিষ্ঠার উল্লেখ আছে৷ চতুর্থ অধ্যায়ে রায়পুরীর মৃত্যুর আলোচনা এসেছে। পঞ্চম অধ্যায়ে রায়পুরীর আন্তরিকতা, ভালবাসা এবং নৈতিকতার বিবরণ আছে। ষষ্ঠ অধ্যায়ে রায়পুরের হালচাল বর্ণিত হয়েছে। সপ্তম অধ্যায়ে ইসলাহ'র জন্য রায়পুরীর প্রচেষ্টা সমূহের বর্ণনা দেওয়া হয়েছে। অষ্টম অধ্যায়ে রায়পুরীর সময় দেশ ভাগ, দাঙ্গা, জনসংখ্যা বিনিময়ের উল্লেখ আছে৷ নবম অধ্যায়ে তার উত্তর প্রদেশ, দিল্লি ও পূর্ব পাকিস্তান সফরের বর্ণনা লিপিবদ্ধ করা হয়েছে। দশম ও এগারো অধ্যায়ে তার পাকিস্তান ভ্রমণ ও অসুস্থতার বিবরণ প্রদান করা হয়েছে। বারো অধ্যায় রায়পুরীর প্রধান বৈশিষ্ট্য সমূহ তুলে ধরা হয়েছে। রায়পুরী নীরব নিভৃতে ইসলামের জন্য যে কাজ করেছেন, তার বর্ণনা রয়েছে তেরো অধ্যায়। শেষ দুই অধ্যায়ে তার গুণ, সুলুক ও মারিফতের বর্ণনা দিয়ে গ্রন্থটির ইতি টানা হয়েছে।

আরও দেখুন
---------

* আবুল হাসান আলী হাসানী নদভীর গ্রন্থপঞ্জি

তথ্যসূত্র
---------

1. ↑  খান, জুবায়ের জাফর (২০১০)। *এ ক্রিটিকাল স্টাডি অব মাওলানা আবুল হাসান আলী নদভী’স ইসলামিক টথ* (গবেষণাপত্র) (ইংরেজি ভাষায়)। পিএইচডি অভিসন্দর্ভ। ইসলামিক স্টাডিজ বিভাগ, আলিগড় মুসলিম বিশ্ববিদ্যালয়। পৃষ্ঠা ১৪৭।
2. ↑  আবদুল গফফার, প্রফেসর (২০০৪)। *উর্দু ভাষা ও সাহিত্যে আবুল হাসান আলী নদভীর অবদান* (গবেষণাপত্র) (উর্দু ভাষায়)। পিএইচডি অভিসন্দর্ভ। ভারত: উর্দু বিভাগ, শ্রী সংকরাচার্য সংস্কৃতি বিশ্ববিদ্যালয়। পৃষ্ঠা ৯২। ওসিএলসি 1015275663।
3. ↑  নদভী, মুহসিন উসমান (২০০২)। *মুতালায়ে তাসানিফাত মুফাক্কিরে ইসলাম আবুল হাসান আলী নদভী* [*আবুল হাসান আলী নদভীর রচনাবলির গবেষণা*] (উর্দু ভাষায়)। ভারত: আরশি পাবলিকেশন্স। পৃষ্ঠা ২৬৩–২৭৩।

বহিঃসংযোগ
---------

* *শাহ আব্দুল কাদির রায়পুরী রহ.*–এর উর্দু সংস্করণ
**টাইলার শান অ্যাডামস** (ইংরেজি: Tyler Adams, ইংরেজি উচ্চারণ: /tˈa͡ɪlɚ ˈædəmz/; জন্ম: ১৪ ফেব্রুয়ারি ১৯৯৯; **টাইলার অ্যাডামস** নামে সুপরিচিত) হলেন একজন মার্কিন পেশাদার ফুটবল খেলোয়াড়। তিনি বর্তমানে ইংরেজ ক্লাব লিডস ইউনাইটেড এবং মার্কিন যুক্তরাষ্ট্র জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় অথবা ডান পার্শ্বীয় রক্ষণভাগের খেলোয়াড় হিসেবে খেলেন।

২০১৪ সালে, অ্যাডামস মার্কিন যুক্তরাষ্ট্র অনূর্ধ্ব-১৭ দলের হয়ে মার্কিন যুক্তরাষ্ট্রের বয়সভিত্তিক পর্যায়ে অভিষেক করেছিলেন। প্রায় তিন বছর যাবত মার্কিন যুক্তরাষ্ট্রের বয়সভিত্তিক দলের হয়ে খেলার পর, তিনি ২০১৭ সালে মার্কিন যুক্তরাষ্ট্রের হয়ে আন্তর্জাতিক পর্যায়ে অভিষেক করেছেন; মার্কিন যুক্তরাষ্ট্রের জার্সি গায়ে তিনি এপর্যন্ত ৩৪ ম্যাচে ১টি গোল করেছেন।

প্রারম্ভিক জীবন
---------------

টাইলার শান অ্যাডামস ১৯৯৯ সালের ১৪ই ফেব্রুয়ারি তারিখে মার্কিন যুক্তরাষ্ট্রের ওয়াপিঙ্গার (নিউইয়র্ক) জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

অ্যাডামস কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ৯ই নভেম্বর তারিখে ঘোষিত মার্কিন যুক্তরাষ্ট্রের ২৬ সদস্যের চূড়ান্ত দলে স্থান পেয়েছেন।

পরিসংখ্যান
----------

### আন্তর্জাতিক

*১০ ডিসেম্বর ২০২২ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| মার্কিন যুক্তরাষ্ট্র | ২০১৭ | ১ | ০ |
| ২০১৮ | ৮ | ১ |
| ২০১৯ | ১ | ০ |
| ২০২০ | ২ | ০ |
| ২০২১ | ১০ | ০ |
| ২০২২ | ১২ | ০ |
| সর্বমোট | ৩৪ | ১ |

তথ্যসূত্র
---------

1. ↑  "FIFA World Cup Qatar 2022 – Squad list" (পিডিএফ)। FIFA। ১৫ নভেম্বর ২০২২। সংগ্রহের তারিখ ১৫ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Berhalter Names 26 Player USMNT Roster For 2022 FIFA World Cup"। United States Soccer Federation। ৯ নভেম্বর ২০২২। সংগ্রহের তারিখ ৯ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **টাইলার অ্যাডামস** সংক্রান্ত মিডিয়া রয়েছে।

* সকারওয়েতে টাইলার অ্যাডামস (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে টাইলার অ্যাডামস (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে টাইলার অ্যাডামস (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে টাইলার অ্যাডামস (ইংরেজি) উইকিউপাত্তে এটি সম্পাদনা করুন
**সেনোটাফ** **, পেনাং (ওয়ার মেমোরিয়াল** নামেও পরিচিত), মালয়েশিয়ার পেনাংয়ের জর্জ টাউনের এসপ্ল্যানেডে অবস্থিত একটি সেনোটাফ । Cenopath সাইট এসপ্ল্যানেড এর উপকূল অবস্থিত এ *জালান তুন সৈয়দ Sheh Barakbah* এবং (রাস্তায় এছাড়াও দ্য এসপ্ল্যানেড নামে পরিচিত একটি অধ্যায় কোণে) *জালান পাদাং কোটা লামা*, (এসপ্ল্যানেড রোড) *Padang* (খোলা মাঠে) দ্বারা এবং সিটি হল যে এটি সামনে.

বর্তমান সেনোটাফ হল 1929 সালে নির্মিত মূলটির 1948 সালের পুনর্গঠন।

বর্ণনা
------

সোয়ান এবং ম্যাক্লারেন দ্বারা ডিজাইন করা এবং $ 12,000 খরচে নির্মিত, আসল সেনোটাফের উদ্দেশ্য ছিল পেনাং থেকে আসা মিত্র বাহিনীর সদস্যদের স্মরণে যারা দ্য গ্রেট ওয়ারে প্রাণ হারিয়েছিলেন। সেনোটাফটিকে লন্ডনের হোয়াইটহল সেনোটাফের একটি স্কেল-ডাউন সিম্বলেন্স হিসাবে তৈরি করা হয়েছিল, গ্রানাইট ব্লক দিয়ে তৈরি এবং ব্রোঞ্জের ফলক দিয়ে সজ্জিত। সেনোটাফের উন্মোচনটি ১৯২৯ সালের স্মরণ দিবসে অনুষ্ঠিত হয়েছিল, এডওয়ার্ড, প্রিন্স অফ ওয়েলসের উপস্থিতিতে।

দ্বিতীয় বিশ্বযুদ্ধে মালয় জাপানী দখলের সময়, ১৯৪৪ এবং ১৯৪৫ সালে পেনাংয়ে মিত্রবাহিনীর বোমা হামলার সময় সেনোটাফ ধ্বংস হয়ে যায়। যুদ্ধ শেষ হওয়ার পর, চার্লস জিওফ্রে বাউচারের নেতৃত্বে স্থপতিদের একটি দল $ ৩,৫০০ খরচে প্রথম সেনোটাফের অবশিষ্ট অংশগুলি ব্যবহার করে সেনোটাফ পুনর্গঠনে সাহায্য করেছিল, যার ফলে এর মূল নকশা থেকে সামান্য বিচ্যুতি ঘটে। পুনর্নির্মিত সেনোটাফটি ১৯৪৮ সালের স্মরণ দিবসের সময় উন্মোচন করা হয়েছিল, এবং এটি বার্ষিক স্মরণ দিবসের অনুষ্ঠানের জন্য একটি স্থান হিসাবে রয়ে গেছে।

সেনোটাফের পাশাপাশি, সাইটটিতে পেনাং ভেটেরান্স অ্যাসোসিয়েশন দ্বারা নির্মিত একটি ছোট স্মৃতিফলকও রয়েছে, যা দ্বিতীয় বিশ্বযুদ্ধের যুদ্ধে নিহতদের স্মরণে (যারা থাইল্যান্ড-বার্মা রেলওয়েতে কাজ করেছিল এমন যুদ্ধবন্দী সহ), মালয়ান জরুরি অবস্থা, পরবর্তীতে পুনরায় বিদ্রোহ এবং ইন্দোনেশিয়া-মালয়েশিয়া সংঘর্ষ ।

তথ্যসূত্র
---------